Vicente de la Fuente García

Vicente de la Fuente García, nado en Betanzos o 29 de xaneiro de 1934 e finado na mesma localidade o 22 de decembro de 2021, foi un empresario e político galego que ostentou a alcaldía de Betanzos dende 1979 ata 1983.

Traxectoria
Foi Profesor Mercantil pola Escola de Altos Estudos Mercantís da Coruña (1954).

Nas eleccións municipais de 1979 foi elixido concelleiro de Betanzos por Unión de Centro Democrático (UCD), tomando posesión o 19 de abril de 1979. O 3 de maio de 1979, o alcalde titular viuse obrigado a abandonar a alcaldía por enfermidade sen chegar a presidir ningún acto corporativo. Ao non estar prevista a orde de sucesión, por autoconvocatoria dos concelleiros, acordouse que se fixese cargo da alcaldía o 15 de maio de 1979. O 6 de setembro o alcalde titular renunciou e por acto plenario do 26 de setembro de 1979 resultou elixido alcalde titular, cargo no que permaneceu ata maio de 1983. Foi deputado provincial e presidente da Comisión de Facenda.

Obra
Publicou varios artigos no Anuario Brigantino: "Un recluso en Betanzos..." (2004),http://anuariobrigantino.betanzos.net/Ab2004PDF/2004%20383-392%20VICENTE.pdf "El monasterio de Santa María de Sobrado" (2005),http://anuariobrigantino.betanzos.net/Ab2005PDF/2005%20153-172%20VICENTE%20DE%20LA%20FUENTE.pdf, "Una experiencia de democracia..." (2006)http://anuariobrigantino.betanzos.net/Ab2006PDF/2006%20345-356-VICENTE06.pdf e "La Comisión Pro-Cierre Dominical" (2007).http://anuariobrigantino.betanzos.net/Ab2007PDF/2007%20369_392.pdf

Vida persoal

Foi pai de Vicente, María, Javier, Isabel, Pablo, Cova, Juan, Marta e Ignacio de la Fuente Lago.

 Notas 

Véxase tamén
Outros artigos
Eleccións municipais en Betanzos.

Categoría:Alcaldes de Betanzos
Categoría:Alcaldes de Galicia durante a democracia
Categoría:Alcaldes de Galicia pola UCD
Categoría:Nados en Betanzos
Categoría:Nados en 1934
Categoría:Deputados provinciais da Coruña
Categoría:Personalidades de Galicia sen imaxes